Jānis Rapa (1885—1941)

Jānis Rapa (dzimis  Tērvetes pagastā, miris  Rīgā) bija latviešu grāmatu izdevējs.

 Dzīvesgājums 
Dzimis 1885. gada 17. aprīlī Tērvetes “Ķipos”, mācījies vietējā pagastskolā, beidzis Jelgavas reālskolu. 1910. gadā absolvējis Rīgas Politehniskā institūta Tirdzniecības fakultāti. Pēc gada savā īpašumā ieguva Annas Brigaderes brāļa Jāņa Brigadera grāmatu apgādu, kā arī veikalu. 1912. gadā kopā ar Arturu Valteru dibinājis uzņēmumu "A. Valters, J. Rapa un biedri", kas pašlaik ir pazīstams kā "Valters un Rapa", pats J. Rapa uzņēmumā pildīja direktora rīkotāja amata pienākumus. Līdz Latvijas okupācijai tas izveidojās par Eiropas mēroga uzņēmumu. Laikā no 1922. līdz 1936. gadam J. Rapa bija Latvijas Grāmatizdevēju un tirgotāju biedrības priekšsēdētājs. Tāpat viņš iekārtoja Annas Brigaderes muzeju "Sprīdīši" Tērvetē.

Pēc Latvijas okupācijas viņa izdevniecību nacionalizēja,  J. Rapa izdarīja pašnāvību.Kaislīgais grāmatnieks Jānis Rapa Ilze Vītola, Latvijas Avīze, 06.11.2012. Apbedīts Meža kapos.

 Apbalvojumi 
 Triju Zvaigžņu ordenis, trešā šķira (1927)

 Piemiņa 
Zigurds Vidiņš par J. Rapas ģimeni uzņēma filmu Grāmatnieku gadsimts (2012).

Jāņa Rapas traģiskās beigas apraksta un izskaidro viņam tuvu stāvošā Zenta Mauriņa savas autobiogrāfijas trešajā daļā Dzelzs aizbīdņi lūst (I daļas „Sakanie vārti“ nodaļā „Karoga nave“, 1960. gada izdevumā 91.–96. lpp.).

Jānis Grīns: „Grāmatnieks Jānis Rapa (1885. g. 17. aprīlis — 1941. g. 30. maijs)“ . Latvju Mēnešraksts № 5/1942, 455.–459. lpp.

Jānis Kadilis: „Jānis Rapa (1885. g. 17. IV — 1941. g. 30. V)“ . Raksts avīzes Daugavas Vēstnesis pielikumā Literātūrai un Mākslai № 15, 1942. g. 31. V

Pēteris Ērmanis: „Jāņa Rapas piemiņai“ . Dzejolis avīzes Daugavas Vēstnesis pielikumā Literātūrai un Mākslai № 15, 1942. g. 31. V

 Atsauces 

Kategorija:1885. gadā dzimušie
Kategorija:1941. gadā mirušie
Kategorija:Dobeles novadā dzimušie
Kategorija:Latvijas izdevēji
Kategorija:Rīgas Politehniskā institūta absolventi
Kategorija:Triju Zvaigžņu ordeņa komandieri
Kategorija:Pašnāvnieki
Kategorija:Rīgas Meža kapos apbedītie